google/wiki40b huggingface dataset:
Kinga Achruk

Klubb

Achruk startet sin karrière i 1997, som åtteåring, i klubben Jarosław.
I 2013 flyttet Achruk til Montenegro og har siden spilt for storklubben Budućnost.

Landslag

Achruk representerte Polen i Junior-EM i håndball for kvinner i 2006 (10 mål) og Ungdoms-EM i håndball for kvinner i 2007 (13 mål).
Achruk har siden A-lagsdebuten mot Italia 3. november 2006 spilt 94 landskamper for Polen og deltok for første gang i Håndball-VM i 2007, der Polen endte på en 11.-plass.
I Håndball-VM i 2013 scorte hun 15 mål på ni kamper, da Polen endte på fjerdeplass.

Privatliv

Achruk vokste opp i en håndballfamilie i Puławy. Hennes mor, Małgorzata Byzdra, spilte for klubben Lublin, mens hennes far, Jacek Byzdra, spilte for klubben Puławy.
27. juni 2015 giftet hun seg med den polske håndballspilleren Łukasz Achruk.
Kretsløpssystem

Kretsløpssystemet eller blodomløpet er den rekkefølge blodet går igjennom de forskjellige organene i kroppen for mennesket og mange dyr. Dette systemet er delt i lungekretsløpet og systemkretsløpet.
I blodets kretsløp inngår tre viktige faktorer: Blod, blodårer og hjertet. Hjertet fungerer som blodets kontrollør. Blodet pumpes ut av hjertet ved at det trekker seg sammen og høyre ventrikkel tømmes for blod. Denne fasen kalles systole. Derfra beveger blodet seg rundt til celler og vev hvor det avgir oksygen og næringsstoffer, og henter avfallsstoffer som karbondioksid. Blodet blir deretter sendt til lungene for å renses (avgi karbondioksid) og hente nytt oksygen. Dermed vender det tilbake til hjertet for å pumpes ut på nytt. I hjertet ankommer blodet venstre hjerteventrikkel, og i fasen kalt diastole, mottar høyre ventrikkel blodet fra venstre.
Det er arteriene og hovedpulsåren som er transportører av blodet. Mindre arterier og såkalte arterioler regulerer gjennomstrømningen. Alle disse typer årer er solid oppbygd med tykke vegger. Kapillarene har derimot tynne årevegger. Kapillærene er årene som driver stoffutveksling, altså transporten av CO2 fra vevet til blodet, og O2 fra blodet til vevet.
Fra hjertets venstre hovedkammer igjennom aortaklaffen går blodet ut i hovedpulsåren, aorta, som har et stort antall blodårer som sprer surstoffrikt blod ut i hele kroppen. Det blodet som går igjennom de små blodårene i tarmene samles i portvenen som tar dette blodet videre til leveren og blodet samles igjen til den nedre hovedvenen, nedre vena cava.
Alt det andre blodet fra hovedpulsåren, (som ikke går til tarmene), sprer seg ut i hele kroppen og forsyner organene med surstoffrikt og næringsrikt blod. Blodet samler seg i venesystemet og samles til øvre og nedre hovedvener/vena cava som fører blodet inn i hjertets høyre forkammer. Derfra går blodet til høyre hjertekammer som pumper det ut i lungepulsåren som fører blodet ut i lungene der blodet avgir kulldioksid /kullsyre til luften vi puster. Samtidig overføres surstoff/ oksygen fra lufta til blodet for lagring i de røde blodlegemenes hemoglobin. 
Blodet fra lungene samles i fire lungevener som går inn i hjertets venstre forkammer. Derfra passerer blodet mitralklaffen inn i hjertets venstre hjertekammer, som pumper blodet videre ut i hovedpulsåren. Da er blodet klart til en ny runde i kretsløpet.
Det sies at et voksent menneske har så mange og lange blodårer i kroppen at de kan strekke seg to ganger rundt jorden.

Historikk

Det var den engelske legen William Harvey som i 1628 først publiserte beskrivelsen av kretsløpssystemet.
Frost (film)

Om filmen

Filmen er den 52. animasjonsfilmen fra Walt Disney. Den er regissert av Chris Buck og Jennifer Lee, skrevet av Lee og Shane Morris basert på eventyret Snedronningen av Hans Christian Andersen, og har Kristen Bell, Idina Menzel og Jonathan Groff som hovedstemmer i originalversjonen.

Handling

Den unge jenta Anna legger ut på en reise sammen med issageren Kristoffer, snømannen Olaf og reinsdyret Svein for å finne den legendariske Snødronningen Elsa, som også er hennes fremmedgjorte søster. Målet er å få Snødronningen til å bringe tilbake sommer.
Hadrian II

Hadrian II (født i 792 i Roma, død 14. desember 872 i Roma) var pave fra den 14. desember 867 til sin død nøyaktig fem år etter, 14. desember 872.

Bakgrunn

Hadrias tilhørte en romersk adelsslekt som allerede to andre paver hadde tilhørt, Stefan III og Sergius II. Hadrian ble den tredje og siste. Innen han hadde viet seg til kirken hadde Hadrian vært gift.

Geistlig

Han ble etterhvert kardinal for San Marco, og hadde to ganger tidligere vært lansert som pavekandidat, da pave Leo IV døde, og da Benedikt III døde. Men andre var blitt valgt istedet.

Pavevalg

Ved Nikolaus Is død var Hadrian kjent i den kristne verden for sin velgjørenhet og velvillighet, men han var 75 år gammel og hadde ikke noen ambisjoner eller noe ønske om å bli pave. Hans alderdom var også formørket av en familietragedie. Mot sin vilje ble han likevel valgt av presteskapet og folket til pave, trolig i november 872, og ble konsekrert omkring den 14. desember.

Pontifikat

Som pave fulgte han tett i sine energiske forgjengeres fotspor. Han forsøkte å bevare freden blant Karl den stores ættlinger. Han lot kong Lothar II av Lorraine få fremlegge sine vanskeligheter ved at han hadde forstøtt sin barnløse hustru. Pave Hadrian II var vesentlig mer beredvillig til å vise kompromissvilje og imøtekommenhet enn forgjengeren pave Nikolaus hadde vært, men uten å fire på troens prinsipper. Under en samtale med den botferdige kongen ved Monte Cassino utdelte han nattverden, etter å ha avkrevd ham en offentlig ed om at han sluttet å ha samleie med sin konkubine etter pavens forbud, at han skulle ta tilbake sin lovformelige hustru Theutberga, og føye seg etter Den Hellige Stols endelige beslutning. Det kom aldri til noen slik endelig avgjørelse, for kong Lothar II døde kort tid etter. 
Hadrian forsonet erkebiskopen av Trier, Theutgaud, og biskopen av Anagni, Zacharias, med pavestolen -- begge var blitt ekskommunisert av hans forgjenger.
I år 867 utnevnte Hadrian den tidligere motpave Anastasius III til den romerske kirkes bibliotekar.
Mot Hinkmar av Reims opprettholdt han biskopers ubegrensede rett til å legge frem appellasjoner til paven. Ved et økumenisk konsil, som fant sted i Konstantinopel i år 869 og dit paven hadde utsendt ti legater til å representere Pavestolen, tok han del i avsettelsen av Fotios, og virket for forsoning mellom øst og vest. Han mislyktes med å vinne bulgarerne til det vestlige (romerske) patriarkat, ettersom de sluttet seg til patriarkatet av Konstantinopel. 
De vestlige slaverne gikk en annen tilknytning i møte ved det at pave Hadrian sendte dem de to misjonærene Kyrill og Metodius. Av varig betydning var at han godkjente at de vestlige slaverne fikk ha slaviske språk som liturgisk språk.
I de rent timelige anliggender måtte pave Hadrian, likesom forgjengeren, tåle at keiser Ludvig II koldt kontroll; keiseren lot pavestolen i så måte overvåke av Arsenius, biskopen av Orte og hans konfidensielle rådgiver, og av biskop Arsenius' nevø, den før nevnte Anastasius, bibliotekaren.
Pave Hadrian døde sent i 872.
Kvænangen (fjord)

Kvænangen (nordsamisk: Návuotna) er en fjord i Kvænangen og Skjervøy kommuner i Troms. Fjorden er 117 kilometer lang i henhold til kartverkets målinger; NAF Veibok oppgir 72 kilometer, åpenbart med andre målepunkter. Den har innløp mellom Hylla i vest og Ramnes i øst, og går hovedsakelig i en sørlig retning inn til Kvænangsbotn.
Den ytre delen av fjorden ligger øst for Arnøya og Laukøya i Skjervøy. Sør for Laukøya ligger selve Skjervøya, og mellom denne og Store Haukøya lenger øst går den store fjordarmen Reisafjorden mot sørvest inn til Storslett. Øya Spildra ligger midt i fjorden der den begynner å skjære seg innover i fastlandet, mens Rødøya ligger lengre nordvest. I området ved disse øyene går det mange fjordarmer østover. Lengst nord ligger Olderfjorden, deretter Reinfjorden, Jøkelfjorden som er den lengste av disse fjordene og som strekker seg inn til Øksfjordjøkelen, og til slutt Lille Altafjorden og Burfjorden.
Sør for Spildra ligger øya Skorpa, og på vestsiden av fjorden mellom disse to øyene ligger den veiløse bygda Valanhamn. Sørøst for Skorpa ligger øya Nøklan, og sør for Nøklan går Badderfjorden inn mot øst. I områdene nord for Badderfjorden er det få bosetninger ved selve fjorden, men i dette området er det flere bygder, hvorav de største er Undereidet og Sekkemo ved Badderfjorden, og Sørstraumen på vestsiden av fjorden. Ved Sørstraumen krysser E6 fjorden via den 440 meter lange Sørstraumen bru. Innenfor Sørstraumen ligger Årøyan midtfjords og bygda Kjækan ligger på østsiden. Herfra går det smale sundet Lillestraumen inn til den innerste delen av fjorden, som kalles Sørfjorden.
St. Franciskus barnehage

Historie

Barnehagen ble offisielt etablert i 1997, men den er en direkte etterfølger av St. Franciskus førskole som startet opp i 1962. Dette førskoletilbudet ble drevet av St. Franciskus Xaveriussøstrene, og var i mange år et tilbud til 6-åringer i Arendal som alternativ til ordinær barnehage. Førskolen måtte avslutte sin virksomhet i forbindelse med Reform 97, som innebar at alle 6-åringer skulle begynne i førsteklasse fra høsten 1997. Førskolen hadde 40 barn fordelt på to grupper daglig. I samme anledning ble St. Franciskus barnehage vedtatt etablert.
Barnehagen deler bygning med St. Franciskus SFO, og ligger i nær tilknytning til St. Franciskus skole og St. Franciskus Xaverius kirke.
John Williams (gitarist)

Biografi

John Williams ble født i Melbourne, Australia. Han har en engelsk far, Len Williams,som senere ble grunnleggeren av London Guitar School. Williams har også  australsk-kinesisk mor (datter av kjente Melbourne advokat William Ah Ket). I 1952, returnerte familien til England. Williams ble undervist først av sin far, og fikk utdannelse ved Friern Barnet Grammar School, London. I en alder av elleve gikk han på sommerkurs med Andrés Segovia ved Academia Musicale Chigianai i Siena, Italia. Senere gikk han på Royal College of Music i London fra 1956 til 1959 og studerte piano fordi skolen ikke hadde gitaravdeling på den tiden. Etter eksamen ble han tilbudt muligheten til å skape en slik gitaravdeling. Med tanke på kjærligheten han hadde for instrumentet, grep han sjansen og drev avdelingen de to første årene.

Klassisk gitarist

Williams første profesjonelle opptreden var i Wigmore Hall i London 6. november 1958. Siden da har han opptrådt over hele verden og har hatt regelmessige opptredener på radio og TV. Han har spilt nesten hele repertoaret for gitar og har utvidet det ved å bestille gitarkonserter fra komponister som Stephen Dodgson, André Previn, Patrick Gowers, Richard Harvey og Steve Gray. Han har spilt inn duettalbum med andre gitarister, Julian Bream og Paco Peña.
John Williams har gjort en stor innsats for å bringe komponisten Augustin Barrios frem i  lyset. Williams har ofte snakket godt om Barrios’ arbeid. Selv sier han at han tror Barrios er den største komponisten av gitarmusikk. [trenger referanse] Han har også jobbet med samtidige komponister fra sitt hjemland Australia, blant annet Phillip Houghton, Peter Sculthorpe, Ross Edwards og Nigel Westlake.
Han spilte inn "Cavatina" av Stanley Myers. Stykket var opprinnelig kort, men på Williams 'anmodning, ble det nyskrevet for gitar og utvidet av Myers. Etter denne transformasjonen, ble den brukt til en film, The Walking Stick (1970). I 1973 skrev Cleo Laine tekster og spilte det som sangen "He was Beautiful" akkompagnert av John Williams. Gitaren versjonen ble en verdensomspennende hitsingel da den ble brukt som tema til den Oscar-vinnende filmen The Deer Hunter (1978).

Andre sjangere

Fra 1979 til 1983 var Williams med på fem utgivelser med Sky.
Arne Hestenes’ journalistpris

Arne Hestenes' journalistpris for film, portrett og annen kulturjournalistikk, som oftest bare kalt for Hestenes-prisen, er en mediepris som ble opprettet av Dagblad-journalist Arne Hestenes i samarbeid med Den norske filmfestivalen (DNF) og Institutt for Journalistikk (IJ). I dag er det Dagbladet som står bak prisen sammen med IJ og DNF, og den deles ut i forbindelse med filmfestivalen i Haugesund. Den ble delt ut første gang i 1993.
Consolidated PBY Catalina

Historikk

Catalina fløy første gang i mars 1935, da som et rent sjøfly. Den amerikanske marine innså tidlig at det var en bra konstruksjon og bestilte 166 fly i første omgang. Det var først i forbindelse med at RAF bestilte sine Model 28 at det fikk navnet «Catalina». Flyet kunne holde seg i  luften ca. 18 timer med de innebygde tankene og med ekstratanker ble flytiden øket til ca. 24 timer. Hele den midtre delen av vingen er en eneste stor bensintank – senere ble også denne utvidet. Flere fabrikker produserte Catalinafly; en versjon ble lisensprodusert i Sovjetunionen under navnet GST.
De første variantene (PBY-1 till PBY-5) var sjøfly. Fra og med varianten PBY-5A, som ble utstyrt med opptrekkbare og innfellbare landingshjul, ble Model 28 et amfibiefly.
PBY stod for: P:Patrol, B: Bomber, Y: Consolidated Aircraft Corporation. Den siste bokstaven skulle identifisere leverandør, men siden C allerede var tatt av Curtiss, ble Y betegnelsen for Consolidated.

Sivile Catalina

Vingtor Luftveier anskaffet i 1946 to Catalina, Mk.IVb som ble registrert i Norges luftfartøyregister som LN-OAP og LN-OAR
.

Catalina i bruk etter annen verdenskrig

Catalina var primært et militært overvåknings- sjørednings- og patruljefly som ble bygge i et antall av ca. 3 500 eksemplarer. Etterhvert som de ble faset ut fra de alliertes flyvåpen ble de  solgt til en rekke land og enkelte ble tatt i bruk som brannslukningsfly mot skogbranner. Flyet ble ansett for velegnet da det på grunn av sin lave hastighet kunne etterfylle vann svevende over forholdsvis små skogstjern. Et Canadisk Catalina var i flere år på 1970- og 1980-tallet fast stasjonert på Fornebu til bruk mot skogbranner.
Flere ble etter krigen tatt i bruk som ordinære transportfly i Canada, på Amazonas i Brasil og til å frakte turister langs Nilen, I det hele ble de satt inn der hvor det var vanskelige forhold å anlegge flyplasser.
Det finnes fortsatt, over 70 år etter at modellen ble introdusert, en håndfull flygedyktige Catalina-fly. Mange Catalina har funnet veien til både sivile og militære flymuseer. I Norge finnes to gjenværende Catalina, på Norsk Luftfartsmuseum i Bodø og på Flyhistorisk Museum, Sola, Stavanger.
Kornett

Kornett er et messingblåseinstrument. Kornetten stammer fra signaltrompet, en trompet med klaffer, og videre trompet. En kornett er på mange måter lik en trompet eller et flygelhorn. Alle disse tre instrumentene er stemt i Bb, men det finnes «signalinstrumenter» som er stemt i andre tonearter. Ess- og C-kornetter er og kornetter, men de er ikke mye brukt i korps. C-kornetten kan heller bli brukt i sammenhenger der en spiller med et instrument som er stemt i C, da man slipper å transponere. Alle messinginstrumenter er flere rør som luft skal gå igjennom for å skape lyd. Denne lyden blir mørkere alt etter hvor langt den må vandre. Trykker man ned en ventil, må luften gå enda lengre og lyden blir mørkere. Lyden kan og bli mørkere ved såkalt «bending», hvor en bruker leppene til å endre tone. Bb-kornetten er et av de mest brukte instrumentene i korps og musikklag.
Kornetten blir brukt spesielt i brassband og messingensembler, men blir også brukt i andre sammenhenger. Noen av de mest kjente kornettistene i historien er Jean-Baptiste Arban, Herbert Clarke, Bix Beiderbecke og Jules Levy. Kjente trompetister som Louis Armstrong, Wynton Marsalis og Ole Edvard Antonsen kan og spille på kornett, men de har spesialisert seg innen trompet.
Hel (Polen)

Hel (Kasjubisk Hél, tysk Hela) er en liten polsk by helt ytterst på Hel-halvøya som inngrenser Gdanskbukten i Østersjøen.
Skur

Et skur (norrønt: skúr) er en mindre, enkel og primitiv bygning som i hovedsak brukes til å oppbevare ting og gjenstander i. Skur pleier å være mindre solid bygget enn vanlige hus og har lite eller ingen isolasjon, da de ikke er til for å oppholde seg i over lengre tid. Skur har vanligvis ikke belysning eller vinduer, men størrelsen på skuret bestemmer om det er vinduer eller ikke. Belysning er
Skur kan hovedsakelig benyttes til å ha spader og annet verktøy som man bruker ute; som spader, trillebår, gressklipper, sykkel, kanskje også skiutstyr og lignende. Mange har også en utbygd garasje med et rom som har samme funksjon som et skur. Folk som bor ved sjøen benytter kanskje deler av naustet som skur hvor man slenger inn alt utstyr som ikke bør ligge ute.

Etymologi

Skur som begrep kan også bli benyttet om hytte eller lite hus i utmark; jf. leskur, vognskur og uthus. Opprinnelsen til den norske ordet skur eller skjå går tilbake til norrøn tid, som skúr, antagelig i den opphavlige betydningen «hinne kring mandelkjernen» og/eller det «å skjære gjennom noe». På svensk kalles skur for skjul, på engelsk for shed, som har to betydninger, den ene som et lite hus/hytte (skjønt det kan være en forvanskning av shade, jf. svenske skjul), og for det andre i betydningen «dele, adskille» med opprinnelse i det forhistoriske germanske *skaithan.
Alfons Verplaetse

Karriere

Han ble uteksaminert fra Katholieke Universiteit Leuven i 1951, med lisensiat innen handel, og han ble ansatt ved sentralbanken i 1953, i forskningsavdelingen.
På grunn av sin økonomikunnskap ble han i 1981 ansatt i statsminister Wilfried Martens' kabinett, som visestabssjef, og senere som leder for økonomiembetet, og han var sammen med Jacques van Ypersele de Strihou sentral i den økonomiske politikken som ble lagt etter devalueringen på 8,5% i februar 1982.
I 1985 ble han direktør i sentralbanken, og visesentralbanksjef i 1988. Da Jean Godeaux gikk av som sentralbanksjef i 1989 overtok Verplaetse som sentralbanksjef. I 1990 fikk han knyttet den belgiske francen til den tyske marken, for å stabilisere Belgias økonomi. Sammen med bl.a. Guy Quaden, som da var direktør i sentralbanken, ble belgias pengepolitikk også reformert, for å forberede innføringen av euroen. Eurosamarbeidet preget hele hans periode som sentralbanksjef, og han var den første belgiske sentralbanksjefen som hadde plass i styret i European Monetary Institute, forløperen til Den europeiske sentralbanken (ESB), og ESBs Governing Council. Belgia var også en av grunnleggerne av Det europeiske sentralbanksystem i 1998.
Verplaetse nådde pensjonsalderen på 67 år i 1997, men fikk forlenget sin periode til 1999 for å sikre den tredje og siste fasen av Den økonomiske og monetære union, som innebar innføringen av euro som felles valuta. Den 1. januar 1999 ble euroen innført i Belgia.
Etter at han ble pensjonist har han bl.a. vært rådgiver for Kongos sentralbank. Han ble utnevnt til burggraaf (vicomte) i 1999.
Han giftet seg i 1954, og har fått fem barn.
Yeti

Yeti, eller den avskyelige snømannen, er en stor, menneskelignende, kryptozoologisk skapning som flere ganger er blitt påstått sett i Himalayas regioner Tibet og Nepal.
Mesteparten av det vitenskapelige miljøet avfeier yetiens eksistens som overtro. Enkelte mener det kan være snakk om en uoppdaget bjørneart. I 2017 analyserte forskere DNA til ni levninger som hadde blitt hevdet å komme fra en Yeti-er. Åtte av prøvene viste seg å komme fra bjørner, mens den niende var fra en hund.
Tovdalselva

Vassdragets ulike deler

Elva har et østlig og et vestlig utspring som løper sammen i Herefossfjorden. Den østlige delen, Tovdalsgreina, er smal og langstrakt og har sitt utspring i fjelltraktene mellom Valle i Aust-Agder og Fyresdal i Telemark. Øvre deler av vassdraget har mange innsjøer, med Straumsfjorden (757 moh.) som den største. 
Den vestlige greina, Uldalsgreina, har tre tilførselselver: Skjeggedalsåna, Vatnedalsåna og Hovlandsåna. Her er det også en kraftstasjon, Hanefoss kraftverk. (Det er også et mindre elvekraftverk i elvas nedre del.
Elva får også tilførsel fra et tredje, noe mindre sidevassdrag, med innsjøen Ogge i sentrum. Ogge har to utløp. Det største av disse er Rettåna, som går nordover til Uldalsgreina. Dikeelva renner ut i Flakksvann i Birkenes langt nede i vassdraget.
Nedbørsfeltet er ca. 1 800 km² og høyeste punkt ligger på 1 101 moh. Følgende kommuner har deler av dette feltet: Fyresdal, Valle, Bygland,  Evje og Hornnes, Åmli, Froland, Grimstad, Birkenes, Iveland, Lillesand og Kristiansand.

Kulturminner langs vassdraget

Ved Tovdalsvassdraget er det registrert en rekke fornminner, blant annet steinalderboplasser og jernvinneplasser. Ved Straumsfjorden er det registrert hele 32 boplasser og ved Topsæ 10. 
Tovdalsvassdraget går gjennom store skogsområdet og var viktig for tømmerfløting. En rekke kulturminner knyttet til denne virksomheten finnes fortsatt langs hovedelva og sideelvene.
En rekke bruer over elva er å betrakte som kulturminner, blant annet Slettene bru i Birkenes.

Kraftutbygging eller vern

På 1970-tallet ble det vurdert om deler av vassdraget skulle bygges ut for vannkraftproduksjon. Det ble den gangen fremhevet at Sørlandet er en av de hardest belastede landsdeler når det gjelder vassdragsutbygging, og at i vernemessig henseende var landsdelen en hvit flekk på kartet. 
Vassdraget nord for Rjukanfossen ble vernet gjennom Verneplan IV for vassdrag. I supplering av Verneplan for vassdrag i 2005 ble vernet utvidet ned til Heresfossfjorden. I juni 2009 ble også den nedre delen av vassdraget tatt inn i verneplanen, og med det er hele Tovdalsvassdraget unntatt den allerede utbygde Uldalsgrenen vernet mot kraftutbygging.

Offisielle navn på elva

5. juni 2015 gjorde Klagenemnda for stedsnavnsaker et endelig vedtak på at for elven fastsettes skrivemåten Tovdalselva for den øverste delen, og Topdalselva og Tovdalselva sidestilt for den aller nederste delen.
Sarpsborg Janitsjarkorps

Sarpsborg Janitsjarkorps (SJK) er et norsk musikkorps fra Sarpsborg.
Korpset ble stiftet 26. september 1923 som Sarpsborg Ungdomskorps, og byttet til det nåværende navnet i 1946.
Korpset er gjennom et samarbeid med Heimevernet også «HV-01 Musikkorps» og opptrer gjennom denne funksjonen som representasjonskorps for Heimevernet i Østfold.
Korpset har i en årrekke vært i det øverste sjiktet av norske janitsjarkorps og har foruten en rekke «pallplasseringer» også to NM-titler å vise til. SJK har gitt ut 1 LP, 3 CD-er og 1 DVD, og er i tillegg representert på en rekke CD-utgivelser med musikk fra norgesmesterskapene de har deltatt på.
Cyrtonus

Utseende

Middelsstore (5 - 8 millimeter), bredt ovale, svært blanke, mørke bladbiller, gjerne med grønnlig metallisk glans. Antennene er tynne, mer eller mindre rødlige.

Levevis

Billene mangler flygevinger og kan derfor ikke forflytte seg over lange svstander. Dette har ført til at det har kunnet utvikle seg mange arter innefor et begrenset område. De lever i fjellområder. De lever trolig på planter i kurvplantefamilien

Utbredelse

Slekten er nesten endemisk for dcen Iberiske halvøya, utenfor dette området forekommer det én art i Marokko, to i det sørlige Frankrike og én på Balearene.
Loncotoro

Loncotoro er et lite tettsted i regionen Los Lagos i Chile. Loncotoro ligger om lag 18 km vest for Llanquihue og Puerto Varas, og nord for Colegual. De fleste av de 235 innbyggerne (2002) i Loncotoro er etterkommere av tyske immigranter som driver jordbruk og husdyrhold.
Buprestina

Utseende

En middelsstor, avlang, blank, mørk praktbille med noe bronseaktig metallglans. Pronotum er rundet, dekkvingene langt tilspissede.

Utbredelse

Slekten er utbredt i Australia.
Eugenie Schumann

Liv

Eugenie var Robert og Clara Schumanns yngste datter. Hun studerte klaver hos moren og hos Ernst Rudorff i Berlin. Kunstnerisk sto hun i skyggen av moren hele livet.
Fra 1892 til 1918 bodde Eugenie Schumann i England der hun arbeidet som klaverlærer, deretter flyttet hun til Sveits for å understøtte sin aldrende søster Marie. I 1925 publiserte hun selvbiografien Erinnerungen og i 1931 en populær biografi om familien, som ble oversatt til flere språk.
400 meter under EM i friidrett 2010 – menn

Runde 1

De første 4 utøverne i hvert heat og ellers de 4 utøverne med de beste tidene gikk videre til semifinalene.

Semifinaler

De 2 første utøverne i hver seminfinale og ellers de 2 utøverne med de beste tidene gikk til finalen.